**သင်ခန်းစာ (၁၂)**

**သစ္စာရှိခြင်း၏ဆုလာဘ်**

**မတ်လ ၁၈ - ၂၄**

**ဥပုသ်နေ့မွန်းလွဲပိုင်း မတ်လ ၁၈ ရက်**

ဖတ်ရန်ကျမ်းချက်များ။ ဟေဗြဲ၊ ၁၁း၆။ ဟေရှာ၊ ၆၂း၁၁။ ရောမ၊ ၆း၂၃။ ယောဟန်၊ ၁၄း၁-၃။ ဗျာဒိတ်၊ ၂၁။

မဿဲ၊ ၂၅း၂ဝ-၂၃။ ရောမ၊ ၈း၁၆-၁၈။

အလွတ်ကျမ်းချက်

 ‘‘အရှင်ကလည်း၊ သာဓုသစ္စာရှိသောငယ်သားကောင်း၊ သင်သည်အမှုငယ်၌ သစ္စာစောင့်လေပြီ။ များစွာသော အမှုအခွင့်ကို သင်၌ ငါအပ်ပေးမည်။ သင်၏သခင်နှင့်အတူ စည်းစိမ်ကိုဝင်စားလော့ဟု မိန့်တော်မူ၏’’ (မဿဲ၊ ၂၅း၂၁)။

 ကယ်တင်ခြင်းကို ကျွန်ုပ်တို့ကိုယ်တိုင်ရယူနိုင်ခွင့်မရှိပါသော်လည်း သမ္မာကျမ်းစာမှ ဘုရားရှင်၏ ကရုဏာတော်အကြောင်းကို ဖော်ပြပေးထားသည်။ ထိုကရုဏာတော်ကို ကျွန်ုပ်တို့သစ္စာရှိသောအသက်တာဖြင့် နေထိုင်မည် ဆိုလျှင် ရရှိနိုင်မည်ဖြစ်သည်။ အဆုံးဆိုကြစို့။ ကျွန်ုပ်တို့ရရှိသမျှအရာအလုံးစုံသည် ဘုရားရှင်၏ ကရုဏာတော်ကြောင့်သာဖြစ်သည်။

 ဒါဝိဒ်မင်းကြီးမှရေးသားထားချက်အရ၊ ‘‘ထာဝရဘုရား၏တရားတော်သည် စုံလင်သည်ဖြစ်၍၊ စိတ်ဝိညာဉ်ကို ပြုပြင်တတ်၏။ ထာဝရဘုရား၏ သက်သေခံတော်မူချက်သည် ဟုတ်မှန်သည်ဖြစ်၍ မလိမ္မာသော သူတို့ကို လိမ္မာစေတတ်၏။ ထာဝရဘုရား၏နည်းဥပဒေသတို့သည် ဖြောင့်မတ်သည် ဖြစ်၍ စိတ်နှလုံးကို ရွင်လန်းစေတတ်၏။ ထာဝရဘုရား၏ပညတ်တော်သည် စင်ကြယ်သည်ဖြစ်၍ မျက်စိကိုရှင်းလင်းစေတတ်၏။ ထာဝရဘုရားကို ကြောက်ရွံ့ခြင်းသဘောသည် သန့်ရှင်းသည်ဖြစ်၍၊ ကာလအစဉ်အမြဲတည်၏။ ထာဝရဘုရား၏ စီရင်တော်မူချက်တို့သည် သစ္စာတရားနှင့်ညီ၍၊ တညီတညွှတ် တည်းဖြောင့်မတ်ကြ၏။ ရွေထက်မက၊ များစွာသောရွေစင်ထက် နှစ်သက်ဖွယ် ဖြစ်၍၊ ပျားရည်ထက်မက၊ ပျားလပို့ထက်ချို၏။ တရားတော်အားဖြင့် ကိုယ်တော်၏ကျွန်သည်သတိရ၍ တရားစောင့်ခြင်းအကျိုးသည် ကြီးလှပါ၏’’ (ဆာ၊ ၁၉း၇-၁၁)။

 ဆုလာဘ်နှင့်ပတ်သက်သောကျမ်းစကားများကို သမ္မာကျမ်းစာ၌ များစွာဖော်ပြထားသည်။ ခရစ်တော် ဒုတိယအကြိမ်ကြွလာချိန်၌ အပြစ်ကြောင့် အိုနာသေခြင်းအားလုံးချုပ်ငြိမ်းသွားမည်။

 ကတိတော်အတိုင်းဆိုလျှင် ကျွန်ုပ်တို့မည်သည့်အရာကို ပိုင်ဆိုင်ခွင့် ရရှိလိမ့်မည်နည်း။

**သစ္စာရှိခြင်းအတွက်ဆုလာဘ် တနင်္ဂနွေနေ့ မတ်လ ၁၉ ရက်**

 ဟေဗြဲ၊ ၁၁း၆ ကိုဖတ်ပါ။ မည်သို့အဓိပ္ပာယ်ဆောင်ထားသနည်း။ ကျွန်ုပ်တို့မည်ကဲ့သို့ တုံ့ပြန် သင့်ပါ သနည်း။ ဗျာ၊ ၂၂း၁၂။ ဟေရှာ၊ ၄ဝး၁ဝ၊ နှင့် ဟေရှာ၊ ၆၂း၁၁ ကိုလည်းဖတ်ပါ။ ယင်းကျမ်းချက်အားလုံးသည် မည်သည့် သွန်သင်ခြင်းမျိုးကိုပြုပါသနည်း။

--------------------------------------------------------------------------------------------------

 သစ္စာရှိသောသားသမီးများအား ဘုရားရှင်ပေးသောဆုလာဘ်သည် များပြား၍၊ ဝိညာဉ်တော် ဆုလာဘ် နှင့်တူသည်။ ကျွန်ုပ်တို့ တွက်မိသည်ထက် များနေပါမည်။ ‘‘လူသား၏ဘာသာစကားဖြင့် ဖွင့်ဟ ရှင်းပြ နိုင်ခြင်း မရှိပါ။ သန့်ရှင်းသူတို့ကိုယ်တိုင်တွေ့မြင်ရသောအခါမှပင် သိရကြလိမ့်မည်။ အကန့် အသတ်အတွင်းဖြင့် သိရှိနိုင် သော လူသားတို့၏ဥာဏ်ပညာဖြင့် ဘုရားသခင်၏ ဘုန်းတော်နှင့်လွမ်းထားသော ပရဒိသုဘုံနန်း၏ ကြီးကျယ် ခမ်းနားခြင်းကို လူ့ပါးစပ်ဖြင့်ပြော၍မရပါ။’’ (Ellen g. White, The Great Controversy, p. 674).

 ယေရှုရှင်ကိုယ်တိုင်မှ တောင်ပေါ်ဒေသနာတရားတော်ကို စတင် ဖွင့်ဆိုစဉ် ကြီးကျယ်ခမ်းနားသော ကောင်းကင်ဘုံရှိ ပွဲတော်ကြီးအကြောင်းကို မိန့်တော်မူခဲ့သည်။ ‘‘ငါ့ကြောင့် သင်တို့ကိုကဲ့ရဲ့ညှဉ်းဆဲ၍ မမှန်ဘဲ လျက် အပြစ်တကာတင်ကြသောအခါ၊ သင်တို့သည် မင်္ဂလာရှိကြ၏။ ဝမ်းမြောက် ရွင်မြူးခြင်းရှိကြလော့။ အကြောင်းမူကား၊ ကောင်းကင်ဘုံ၌ သင်တို့၏ အကျိုးသည် ကြီးလှပေ၏။ သင်တို့ရှေ့ကပေါ်ထွန်းသော ပုရောဖက်တို့ကို ထိုနည်းတူညှဉ်းဆဲကြပြီ’’ (မဿဲ၊ ၅း၁၁၊၁၂)။ ဟေဗြဲ၊ ၁၁ ၌ သစ္စာရှိသူတို့ အမည်စာရင်းကို ဖော်ပြပြီးနောက် ကျမ်းရေးသားသူမှ ဆက်လက်ရေးသားသော ကျမ်းအခန်းကြီးအရ ယေရှုရှင်သည် ကပ်တိုင်တွင် အသေခံရန် အလိုတော် ရှိကြောင်းရှင်းလင်းဖော်ပြသည်။

 ‘‘သို့ဖြစ်၍ ကျွန်ုပ်တို့ပတ်လည်၌ မိုးတိမ်တိုက်များဝန်းရံလျက်ရှိသည်။ အရာရာတိုင်းကို သတိနှင့် ယှဉ်ထား ရမည်။ အပြစ်ထောင်ချောက်သည် လွယ်ကူ စွာပင် ကျွန်ုပ်တို့ကိုဖမ်းချုပ်ထားနိုင်သည်။ ကျွန်ုပ်တို့ ရှေ့၌ချထားသောပြိုင်ပွဲကို အဆုံးတိုင်ပြေးပွဲဝင်ကြစို့။ ယေရှုကိုသာစူးစိုက်ပြေးပါ။ ကျမ်းရေးသူပုဂ္ဂိုလ်က အောက်ပါအတိုင်းရေးသားပေးထားသည်။

 ‘‘ထိုကြောင့် ဤမျှလောက်များစွာသောသက်သေအပေါင်းတို့သည် ငါတို့ကိုဝန်းရံလျက်ရှိကြသည်ဖြစ်၍၊ ငါတို့သည် ခပ်သိမ်းသောဝန်တို့ကို လည်းကောင်း၊ နှောင့်ယှက်တတ်သောဒုစရိုက်ကိုလည်းကောင်း ဖယ်ရှား၍၊ ငါတို့မျက်မှောက်၌ထားသော ပန်းတုံးတိုင်သို့ရောက်ခြင်းငှာ၊ အားမလျော့ဘဲ ပြေးကြကုန်အံ့။ ယုံကြည်ခြင်းကို အစအဦးစီရင်၍ စုံလင်စေတော်မူသော သခင်ယေရှုကို စေ့စေ့ထောက်ရှုကြကုန်အံ့။ ထိုသခင်သည် မိမိရှေ့၌ ထားသော ဝမ်းမြောက်ခြင်းအကြောင်းကြောင့်၊ ရှက်ကြောက်သောအရာကိုမမှတ်ဘဲ၊ လက်ဝါးကပ်တိုင်၌ခံပြီးမှ၊ ဘုရားသခင်၏ပလ္လင်တော်လက်ယာဘက်၌ ထိုင်နေ တော်မူ၏’’ (ဟေဗြဲ၊ ၁၂း၁၊၂)။

 သစ္စာရှိသူအတွက် သတ်မှတ်ထားပေးသောဆုလာဘ်သည် အကျင့် အားဖြင့် ကယ်တင်ခြင်းရ၏ ဟူသည့် သဘောနှင့်မတူပါ။ သမ္မာကျမ်းစာ၌ ဖော်ပြသောပုဂ္ဂိုလ်ကြီးများသည် ကောင်းသောအကျင့်ကို ကျင့်ဆောင် သူများပင် ဖြစ်သည်။ ဘုရားရှင်ရှေ့တော်၌ ပြည့်စုံသောအကျင့်ကိုဖြစ်စေပါသလား။ ထိုသို့မဟုတ်။ ကပ်တိုင်တော်ကြောင့်သာလျှင် ကယ်တင်ခြင်းသည် ပေးစွမ်း သနားတော်မူခဲ့ခြင်းဖြစ်သည်။ ကျွန်ုပ်တို့သည် အကျင့်ဖြင့် ကယ်တင်ခြင်းခံရလျှင် ယေရှုရှင်သည် ကပ်တိုင်ပေါ်၌အသေခံရန်မလိုပါ။ ကရုဏာတော်သက်သက် ကြောင့်သာ ကယ်တင်ခြင်းဖြစ်သည်။ ‘‘ကျေးဇူးတော်အားဖြင့်ရှိလျှင်၊ ကိုယ်ကျင့်သောအကျင့်အားဖြင့်မရှိ။ ရှိလျှင် ကျေးဇူးသည် ကျေးဇူးမဟုတ်။ ကိုယ် ကျင့်သောအကျင့်အားဖြင့်ရှိလျှင်၊ ကျေးဇူးအားဖြင့်မရှိ။ ရှိလျှင် ကိုယ်ကျင့်သော အကျင့်သည် အကျင့်မဟုတ်’’ (ရောမ၊ ၁၁း၆)။ ရရှိသောဆုလာဘ်သည် ဘုရားသခင်သည် ကျွန်ုပ်တို့၌ပြုတော်မူသောကျေးဇူးသာဖြစ်သည်။ကယ်တင်ခြင်းသည်ကရုဏာတော်ကြောင့်နှင့် အကျင့်ကျင့်ခြင်း ကြောင့် ဆုလာဘ်ရရှိသည် ဟူသောစကားနှစ်ခွန်းကို မည်သို့သုံးသပ်နိုင်မည်နည်း။ ဥပုသ်စာဖြေကျောင်းသို့ သင်၏အဖြေကိုယူဆောင်လာပါ။

**ထာဝရအသက် တနင်္လာနေ့ မတ်လ ၂ဝ ရက်**

 လူသားရယ်လို့ဖြစ်နေရခြင်း (ဖြစ်ချင်ချင်၊ မဖြစ်ချင်ချင်၊ လူဖြစ်ရ သည်ကိုနှစ်သက်သည်ဖြစ်စေ၊ မနှစ်သက်သည်ဖြစ်စေ) ထာဝရသည် ကြိုတင် စောင့်ကြိုမျှော်လင့်နေသည်။ သမ္မာကျမ်း၏ဖော်ပြချက်အရ၊ ထာဝရနှစ်မျိုး ရှိသည်။ မတူညီသောထာဝရလမ်းဖြစ်၏။ ထာဝရအသက်ရှင်ခြင်းနှင့် ထာဝရ သေဆုံး သွားရခြင်း တို့ဖြစ်သည်။ ဟိုမရောက်သည်မရောက် လမ်းခုလတ်ဟူ၍ မရှိပါ။ တစ်ဘက် သို့မဟုတ် တစ်ဘက်မှာသာ ဖြစ်ရမည်။ အသက်ရှင်မည် သို့မဟုတ် အသက်သေမည်သာရှိသည်။ အားလုံးကိုအပိုင်ရရှိမည် သို့မဟုတ် မည်သည့် အရာတစ်ခုကိုမျှ မရရှိဖြစ်မည်။ အမှန်တရားသက်သက်ဖြစ်သည်။

 ရောမ၊ ၆း၂၃ နှင့် ယောဟန်၊ ၃း၁၆ ကိုဖတ်ပါ။ ကျွန်ုပ်တို့ကို မည်သို့ဖော်ပြပေးထားသနည်း။

--------------------------------------------------------------------------------------------------

 ခန့်မှန်းရခက်သောကွာခြားမှုနှစ်ရပ်ပင်ဖြစ်သည်။ ရွေးချယ်ရန်ခက်ပါ သလား။

 သင့်အတွက်အခွင့်အရေးမှာ သင်ကိုယ်တိုင် ယင်းကျမ်းချက်ကို သေသေချာချာဖတ်ရှုလျှင် သိရှိရမည်။ ထာဝရအသက်ကိုသာ သင်ရွေးချယ် မည်။ ထိုထာဝရအသက်အကြောင်းကိုသာ သင်စဉ်းစားနေပေမည်။ ဘုရားရှင်သည် မိန့်တော်မူသည်အတိုင်း ပြု နိုင်သောတန်ခိုးတော်ရှိသည်။ ကတိပေးသော အရာတိုင်းကို ပြည့်စုံအောင် ပြုတော်မူသည်။ ကျွန်ုပ်တို့အငန်းအတာမှာ ယုံကြည်ရန်သက်သက်သာရှိသည်။ ယေရှုရှင်၏ ကောင်းမှုအပေါ်၌သာ မှီခို ကြရန်လိုသည်။ ယုံကြည်ခြင်းအားဖြင့် ကိုယ်တော်၏စကားတော်ကို နားထောင် ရကြမည်။

ယောဟန်၊ ၁၄း၁-၃ ကိုဖတ်ပါ။ အခန်းငယ် (၁) ၌ ကိုယ်တော် ဘုရားယေရှုရှင် မည်သို့အကြံပေးခဲ့သနည်း။ အခန်းငယ် ၂ နှင့် ၃ ၌ ကိုယ်တော်မည်သို့သောကတိတော်ကို ပေးခဲ့သနည်း။

--------------------------------------------------------------------------------------------------

 ကိုယ်တော်သည် လောကအမှုတော်ဆောင်ခဲ့ခြင်း၏ နောက်ဆုံးနေ့ရက် ၌ မျှော်လင့်ချက်နှင့် ခွန်အား ပေးသောစကားတော်များကို မိန့်တော်မူခဲ့သည်။ တပည့်တော်တို့အား မိန့်မှာခဲ့သောစကားတော်၌ စုံစမ်းခြင်း၊ စိတ်ပျက်ခြင်းနှင့် ကြုံရလျှင်လည်း စိတ်ခွန်အားရှိစေသောစကားများဖြစ်သည်။ ကျွန်ုပ်တို့အတွက်လည်းဖြစ် သည်။ ယေရှုသည် ကောင်းကင်မှလာသူဖြစ်သည်။ ကောင်းကင် သို့ပင်ပြန်သွားခဲ့ပြီ။ ထပ်မံ၍ ကတိတော် ရှိပြန်သည်ကား၊ ငါသည် တစ်ဖန် လာပြန်၍ ငါရှိရာအရပ်၌ သင်တို့ရှိစေခြင်းငှာ၊ သင်တို့ကိုငါ့ထံသို့သိမ်းဆည်း မည်’’ (ယောဟန်၊ ၁၄း၃)။

 ထိုထက်သာ၍ မျှော်လင့်စရာရှိနေအုံးမည်ဖြစ်သည်။ ခရစ်တော်သည် ပထမအကြိမ်ကြွလာ၍ ကပ်တိုင်ပေါ်တွင် အသေခံတော်မူခြင်းသည် ကိုယ်တော် ဒုတိယအကြိမ်ပြန်၍ကြွလာရန်အတွက် ကတိတော်ကို ပေးခဲ့ခြင်းဖြစ်သည်။ အကယ်၍ ကိုယ်တော်ပြန်မလာခဲ့လျှင် ပထမတစ်ကြိမ်ကြွလာခြင်းအတွက် မည်သည့် အဓိပ္ပာယ် ရှိစေမည်နည်း။ ယေရှုရှင်သည် ကျွန်ုပ်တို့အတွက် အသေခံ တော်မူ၍ ကတိတော်ပေးခဲ့သည်မှာ ‘‘ငါသည် သွား၍ သင်တို့နေစရာအရပ်ကို ပြင်ဆင်ပြီးမှ တစ်ဖန်လာပြန်၍၊ ငါရှိရာအရပ်၌ သင်တို့ကိုရှိစေခြင်းငှာ၊ သင်တို့ကို ငါ့ထံသို့သိမ်းဆည်းမည်’’ (ယောဟန်၊ ၁၄း၃)။

 ပထမအကြိမ်ကြွလာခြင်းရှိသည်အတွက် ဒုတိယအကြိမ်ကြွလာ မည်မှာ သေချာသည်ဟု ယုံကြည်ချက် ထားရကြမည်။ ပထမအကြိမ်ကြွလာ ခြင်းသည် ဒုတိယအကြိမ်ကြွလာမည့်ကတိတော်ကို မည်သို့စိတ်ချဖွယ် ဖြစ်စေ နိုင်သနည်း။

**ယေရုရှလင်မြို့သစ် အင်္ဂါနေ့ မတ်လ ၂၁ ရက်**

 သမ္မာကျမ်းမှဖော်ပြသော ယေရုရှလင်မြို့သစ်ကို အာဗြဟံကိုယ်တိုင် သည် ယုံကြည်ခြင်းဖြင့် လှမ်းမျှော် မြင်တွေ့ခွင့်ရရှိခဲ့သည်။ ‘‘အကြောင်းမူကား၊ ဘုရားသခင်တည်ထောင်ပြုစုတော်မူသော၊ ခိုင်ခံ့မြဲမြံသောမြို့ကို မျှော်လင့် သတည်း’’ (ဟေဗြဲ၊ ၁၁း၁ဝ)။ ယေရုရှလင်မြို့သစ်သည် ဘုရားသခင်ကိုယ်တော် စီစဉ် တည်ဆောက် သည်။ ကိုယ်တော်ကိုချစ်တော်မူသောသူများအတွက် တည်ဆောက်ပေးခြင်းဖြစ်သည်။ ကိုယ်တော်၏ ပညတ်တော် ကိုစောင့်ရှောက် သူများသာ ဝင်ရောက်ခွင့်ရှိမည်။ ယေရုရှလင်မြို့သစ်သည် သစ္စာရှိသော ဘုရားသခင်၏ သားသမီးများနေထိုင်ရာအိမ်ဖြစ်လိမ့်မည်။ နှစ်ပေါင်းတစ်ထောင် ကောင်းကင်နိုင်ငံ၌နေရပြီး ကမ္ဘာသစ်၌ ထာဝရစိုးစံနေထိုင်သွားရမည့် မြို့ တော် ကြီးဖြစ်သည်။ ဒုက္ခသည်များအဖြစ် ရွေ့ပြောင်းနေထိုင် ထုပ်ပိုးသွားလာနေရသော ကျွန်ုပ်တို့အတွက်သတင်းကောင်းကြီးဖြစ်ပါသည်။ ဘုရားရှင်သည် အရာ အားလုံးကို တာဝန်ယူစောင့်ရှောက်ပေးမည်။ ရှင်ယောဟန်သည် ရူပါရုံ၌ မြို့တော်ကိုမြင်တွေ့ရပုံမှာ ‘‘သန့်ရှင်းသောမြို့ တည်းဟူသော ယေရုရှလင်မြို့ သစ်သည် မိမိခင်ပွန်းဖို့တန်ဆာဆင်သော မင်္ဂလာဆောင် သတို့သမီးကဲ့သို့ ပြင်ဆင်လျက်၊ ဘုရားသခင့်အထံတော်၊ ကောင်းကင်ဘုံမှဆင်းသက်သည်ကို ငါမြင်၏’’ (ဗျာ၊ ၂၁း၂)။

 ဗျာ၊ ၂၁ ကိုဖတ်ပါ။ ကျွန်ုပ်တို့အတွက် မည်သည့်ကတိတော်မျိုး ရှိနေပါသနည်း။

--------------------------------------------------------------------------------------------------

 ဤလောက၌ ကျွန်ုပ်တို့စိတ်ရှုပ်ထွေးစရာများစွာရှိသည်။ အပြစ်ကြောင့် ပျက်စီးခြင်းများစွာရှိသည်။ အပြစ်ကြောင့် မကောင်းမှုကိုသာ မြင်တွေ့စဉ်းစား နေကြသည်။ ကမ္ဘာကြီးသည် ပြိုလဲပျက်စီးနေသည်။ သို့သော် ကျွန်ုပ်တို့ အတွက် မည်သည့်မျှော်လင့်ချက်မျိုးရှိနေပါသနည်း။

 ပထမဦးစွာ ယေရှုရှင်သည် အပြစ်တွင်းကျရောက်ခဲ့သော ကမ္ဘာ ပေါ်တွင် ကျွန်ပ်တို့နှင့် အတူနေထိုင် ခဲ့သည်။ ကိုယ်တော်သည် လူ၏အသွေး အသားကိုခံယူခဲ့သည်။ ကိုယ်တော်သည် တစ်ဖန်ကျွန်ုပ်တို့နှင့်အတူ အသစ်သောကမ္ဘာ၌ နေထိုင်သွားဦးမည်။ ယေရှုရှင်ကို အနီးကပ်သိရှိမြည်းစမ်း ရသူများအတွက် အထူး အခွင့် အရေးကြီးပင်ဖြစ်သည်။ ကျွန်ုပ်တို့တစ်ဖန် အခွင့်အရေးရရှိဦးမည်ဖြစ်သည်။ ယခုအချိန်မှာ အပြစ်သည် ကျွန်ုပ်တို့ ၏ မျက်နှာကို ဖုံးအုပ်ထားခြင်းကြောင့် ထင်ရှားစွာမမြင်နိုင်သေးပါ။

 ကျွန်ုပ်တို့၏နာကျင်မှုဝေဒနာ၊မျက်ရည်စနှင့်ဝမ်းနည်းခြင်းကိုကိုယ်တော်သိမြင်ခံစားခဲ့ရပြီးသမ္မာ ကျမ်းစာ မှ ကတိတော်အပြည့်အဝပေးထား ခဲ့သည့်စကားတော်မှာ ‘‘ဘုရားသခင်သည် သူတို့၏မျက်စိ၌ မျက်ရည် ရှိသမျှ ကို သုတ်တော်မူမည်။ နောက်တစ်ဖန်သေဘေးမရှိရ။ စိတ်မသာ ညည်းတွားခြင်း၊ အော်ဟစ်ခြင်း၊ ပင်ပန်း ခြင်းလည်း မရှိရ။ အကြောင်းမူကား၊ ရှေးဖြစ်ဖူးသောအရာသည် ရွေ့သွားကြပြီ’’ (ဗျာ၊ ၂၁း၄)။ ရှေးဖြစ်သောအရာ အားလုံးသည် ရွေ့သွားပြီ။ ထိုရွေ့သွားသောအရာအားလုံးသည် ဘယ်သော အခါမျှ၊ မည်သည့်အခါမျှ ပြန်၍ ပေါ်လာတော့မည်မဟုတ်။

 ဘုရားရှင်၏ပလ္လင်တော်မှစီး၍ထွက်လာသော အသက်စမ်းရေနှင့် တစ်ဖက်တစ်ချက်၌ အသက်ပင်သည် စီတန်းလျက်၊ စိမ်းစိုလျက် အေးမြသော အရိပ်ကိုပေးသည်။ ထိုနေရာ၌ ဘုရားသခင်၏ပလ္လင်တော်ရှိသည်။ ‘‘ကိုယ်တော် ၏မျက်နှာတော်ကို ဖူးတွေ့ရလိမ့်မည်’’ (ဗျာ၊ ၂၂း၄)။ ကယ်တင်ခြင်းရရှိ သူအားလုံးတို့သည် ဘုရားရှင်နှင့်အလွန်နီးကပ်စွာနေကြမည်။ အနီးကပ်ဆုံး နေရာဖြစ်၍ ယခုကျွန်ုပ်တို့မရရှိဖူးသောနေရာဖြစ်မည်။

 ဗျာ၊ ၂၁း၈ ကိုဖတ်ပါ။ ဒုတိယသေခြင်းကိုရင်ဆိုင်ရမည့်သူများ၏ ကမ္ဘာအကြောင်းဖြစ်သည်။ ယေရှုရှင်မှ ခွင့်မလွတ်နိုင်သောအပြစ်ကို ကျူးလွန် သူများဖြစ်ကြပါသလား။ အဘယ်ကြောင့်နည်း။ အခြားသူများ ကယ်တင်ခံရသောအချိန်သည် အခွင့်အရေးတူညီခြင်းရှိနေပါလျက် ဆုံးရှုံးသွားရသူများ ဖြစ်ပါသလား။ ထိုသူနှစ်ဖွဲ့၏ အလွန်ထူးခြားသောကွာခြားချက်မှာမည်သို့နည်း။

**အရင်းအနှီးမတည်ခြင်း ဗုဒ္ဓဟူးနေ့ မတ်လ ၂၂ ရက်**

 ယေရှုရှင်သည် မိမိ၏လောကအမှုတော်ကိုအဆုံးသတ်ရန် အချိန် ရောက်လာသောအခါ၊ တပည့်တော်များ ကိုယ်တော်အနီးသို့ချဉ်းကပ်လာသည်။ ထို့နောက် တိုးတိုးတိတ်တိတ်မေးခွန်းမေးခဲ့သည်။ ‘‘ထိုအမှုအရာတို့သည် အဘယ်ကာလမှဖြစ်မည်ကိုလည်းကောင်း၊ ကိုယ်တော်သည်ကြွလာ၍ ဤကပ်ကမ္ဘာ ကုန်သောပုပ္ပနိမိတ်သည် အဘယ်နိမိတ်ဖြစ်မည်ကိုလည်းကောင်း အမိန့်ရှိပါဟုလျှောက်ကြ၏’’ (မဿဲ၊ ၂၄း၃)။ ထိုအခါ ယေရှုရှင်သည် အခန်းကြီးနှစ်ခန်းမျှရှည်သောအဖြေကိုပေးခဲ့သည်။ မဿဲ၊ ၂၄ သည် အတိတ် နိမိတ်နှင့် ပတ်သက်သော ကမ္ဘာကြီး၏အခြေအနေ၊ စစ်ပွဲဖြစ်မည်၊ ဘေးဒဏ် သဘာဝဖောက်ပြန်ခြင်းရှိမည်၊ စသည်တို့ အကြောင်းကိုပြောပြီး (မဿဲ၊ ၂၅) ယေရှုရှင်ပြန်၍မကြွလာမီ အသင်းတော်၏အခြေအနေကို မိန့်တော်မူခဲ့သည်။ ထိုအခြေအနေများကို ပုံပမာသုံးမျိုးဖြင့် နမူနာပေးပြောကြားခဲ့သည်။ ပထမ ဥပမာပေးသောအကြောင်းမှာ အစွမ်းအစနှင့်ဆိုင်၍ ကိုယ်တော်၏လူတို့သည် ဘုရားရှင်ပေးထားသောစွမ်းရည်ကို မည်မျှအသုံးပြုကြောင်း ဆုံးမသြဝါဒပေး ခဲ့သည်။

 မဿဲ၊ ၂၅း၁၄-၁၉ ကိုဖတ်ပါ။ ပုဂ္ဂိုလ်တစ်ဦးသည် နိုင်ငံရပ်ခြား သို့သွားရန် အလုပ်ပေါ်လာသောအခါ မိမိယုံကြည်ရသောတပည့်တို့ကို ငွေရင်းငွေနှီးပေးထားခဲ့သည်။ မည်သည့်အဓိပ္ပာယ်ရှိသနည်း (မဿဲ၊ ၂၅း၁၉)။

--------------------------------------------------------------------------------------------------

 တစ်ခါတလေ ဘုရားပေးသောစွမ်းရည်ကို ကျွန်ုပ်တို့သည် သဘာဝ အလျောက်ရရှိသော ပင်ကို ပါရှိ လာသည့် အရာများဟု ထင်နေကြသည်။ သီချင်းဆိုတတ်ခြင်း၊ စကားပြောတတ်ခြင်း၊ စသည် စသည်အရာများဟု ထင်သည်။ သို့သော် ရိုးရိုးလေးတွေးယူပါ။ လု၊ ၁၉း၁၂-၂၄ ၌ ငွေနှင့် စီမံခန့်ခွဲမှုသည် အထူးဖော်ပြခြင်းခံရသည်။ အယ်လင်ဂျီဝှိုက်မှတ်ချက်ပြု ရေးသားချက်၌ ‘‘ကျွန်မမြင်ရသောသဘောအရ စွမ်းရည်နှင့်ပတ်သက်၍ ပြတ်ပြတ် သားသားမသိရပါ။ အလွန်အရေးကြီးသောသင်ခန်းစာသည် တပည့်တော်များအားပေးထားခြင်းဖြစ်၍ နောက်ဆုံးသောနေ့ရက်ကာလအတွက်၊ ခရစ်ယာန်တို့၏နေထိုင်မှုအတွက် အကျိုးကို သင်ခန်းစာ ပေးခြင်း ဖြစ်သည်။ ထိုစွမ်းရည်သည် သမ္မာကျမ်းစာကိုဝေငှဟောပြောသွန်သင်ခြင်းနှင့်လည်း မသက်ဆိုင်ပါ။ ပုံပမာ ပေးခြင်းသည် လတ်တလော ဘုရားသခင်မှမိမိ၏ လူတို့ကိုအပ်ပေးသောတာဝန်ဟု သတ်မှတ်ရမည်’’ (Testimonies for the Church, vol. 1.p 197).

 မသဲ၊ ၂၅း၂ဝ-၂၃ ကိုဖတ်ပါ။ သစ္စာရှိ၍ ငွေကြေး၌စီမံခန့်ခွဲသော သူကို ဘုရား၏အမှုတော်အတွက် ထောက်ပံ့နေသောကြောင့် ဘုရားရှင် မည်သို့မိန့်တော်မူပါသနည်း။ ‘‘သင်၏သခင်နှင့်အတူ စည်းစိမ်ကို ဝင်စား လော့’’ ဟုဆိုသောစကားသည် မည်သို့အဓိပ္ပာယ်ရှိသနည်း (မသဲ၊ ၂၅း၂၃)။

--------------------------------------------------------------------------------------------------

 ကျွန်ုပ်တို့စိတ်၌ အခြားသူများသည် ကျွန်ုပ်တို့ထက်တတ်သည်၊ တော်သည်၊ အရည်အချင်းရှိသည် ဖြစ်သောကြောင့် ထိုသူတို့သည် ဘုရား၏ အမှုတော်၌ ပို၍တာဝန်ရှိသည်ဟု အထင်ရှိတတ်သည်။ ခရစ်တော် ရှင်ပေးသော ပုံပမာအရ၊ အခွက် (၁ဝ) သာရရှိသောသူအကြောင်းတွင် အနည်းဆုံးရ၍ ထိုသူပင် သစ္စာမဲ့သော ငယ်သားဖြစ်နေသည်။ အခြားသူများအကြောင်း၊ အခြား သူများ၏တာဝန်ကိုသာ စိတ်ထဲစွဲနေသူဖြစ်သည်။ ဘုရားသခင်သည် ကျွန်ုပ် တို့ကို မည်သို့သော စွမ်းရည်မျိုးပေးထားကြောင်းကိုသာ စိတ်ထဲစွဲနေပါ။ ကိုယ်တော်၏ ဘုန်းတော်ကို ထိုစွမ်းရည်ကလေးဖြင့် မည်သို့ထွန်းလင်းနိုင်ပါ မည်နည်း။

 ဘုရားရှင်လာသောအခါ သင့်ကိုအပ်ထားသောစွမ်းရည်အတွက် သင်မည်သို့ဖြေရှင်းမည်နည်း။

**ရရှိမည့်ဆုလာဘ်ကိုသာမျက်ခြည်စိုက်ပါ ကြာသပတေးနေ့ မတ်လ ၂၃ ရက်**

 ရှင်ပေါလုပြောင်းလဲပြီးသည့်နောက် ခရစ်တော်၏အမှုတော်၌ လုံးလုံး ဆက်ကပ်လုပ်ဆောင်တော့သည်။ သူ၏ပညာအရည်အချင်းနှင့် ထက်မြတ်မှု ကြောင့် လောက၌အောင်မြင်မှုများစွာရရှိနိုင်ပါသည်။ မောရှေကဲ့သို့ပင် ရှင်ပေါလုသည် သစ္စာရှိသောဘုရားသခင်၏သားသမီးတို့နှင့်အတူ ဒုက္ခခံခြင်း ကိုရွေးချယ်ခဲ့သည်။ အရိုက် ခံခဲ့ ရသည်၊ ခဲနှင့်ပစ်ခြင်းခံရသည်၊ ထောင်ချခံခဲ့ ရသည်၊ သင်္ဘောပျက်ခြင်း၊ ဆာလောင်ခြင်း၊ အအေးဒဏ် နှင့် အခြား ကိစ္စ ဒုက္ခများကို (၂ကော၊ ၁၁း၂၄-၃၃) တွင် ဆက်လက်ဖော်ပြထားသည်။ ထို ဒုက္ခအလုံးစုံကို သူသည် မည်သည့် နည်းဖြင့်ခံနိုင်ရည်ရှိခဲ့သနည်း။

 ရော၊ ၈း၁၆-၁၈ ကိုဖတ်ပါ။ ဘုရားရှင်၏သားသမီးဖြစ်ရခြင်းအတွက် မိမိ၏အသိစိတ်ကြောင့် မည်သို့ သစ္စာ စောင့်သိနိုင်ခဲ့သနည်း။

--------------------------------------------------------------------------------------------------

 ခရစ်တော်ကြောင့် ဒုက္ခခံရခြင်းအတွက် ရှင်ပေါလုသည် သစ္စာရှိ ဆုလာဘ်ဟု မြင်တွေ့ခဲ့သည်။ ထောင်ထဲမှ သူ၏ရေးသားချက်တွင် ‘‘ညီအစ်ကို တို့၊ ငါကိုင်မိပြီဟု ကိုယ်ကိုကိုယ်မထင်သော်လည်း၊ ငါပြုသော အမှုတစ်ခု ဟူမူကား၊ နောက်ကျသောအရာတို့ကိုမမှတ်ဘဲ၊ ရှေ့၌ရှိသောအရာတို့ကို လှမ်းကမ်း၍၊ ယေရှုခရစ် အားဖြင့် ဘုရားသခင်သည် အထက်အရပ်မှခေါ်တော် မူခြင်းနှင့်ဆိုင်သောဆုကိုရခြင်းငှာ၊ ပန်းတုံးတိုင် သို့ ငါလိုက် ပြေး၏’’ (ဖိလိပ္ပိ၊ ၃း၁၃၊၁၄)။

 ၁တိ၊ ၆း၆-၁၂ ကိုဖတ်ပါ။ မြင်တွေ့ခဲ့ရပြီးသောအရာပင်ဖြစ်သော် လည်း တန်ဖိုးရှိစွာ ပြန်၍ ရောက်ရှိ လာသည်။ ယင်းကျမ်းချက်၌ အလွန်အရေး ပါသောသတင်းသည် မည်သည့်အရာဖြစ်သနည်း။ အထူးသဖြင့် ကျွန်ုပ်တို့ ခရစ်ယာန်များအတွက်မည်သို့နည်း။

 ကျမ်း၏ရှုထောင့်အရ၊ ချမ်းသာကြွယ်ဝမှုသည် သင်လိုအပ်သော အချိန်တွင် သင့်အတွက်ရောက်ရှိ

လာမည် ဖြစ်သည်။ ပိုင်ဆိုင်မှုအကြီးအမားကို ဆိုလိုခြင်းမဟုတ်ပါ။ ချမ်းသာခြင်းသည် ဘုရားရှင်၏ကတိတော်ကို ရေတွက် ပိုင်ဆိုင်ခြင်းမျိုးဖြစ်သည်။ ဖိလိပ္ပိ၊ ၄း၁၉ ၌၊ ‘‘ငါ၏ဘုရားသခင်သည် ဘုန်း အာနုဘော်၌ စံပယ်တော် မူသောစည်းစိမ်ရှိသည်အတိုင်း၊ သင်တို့အလိုရှိ သမျှတို့ကို ယေရှုခရစ်အားဖြင့် ပြည့်စုံစေတော်မူလိမ့်မည်။’’ နောက်ဆုံး စည်းစိမ်ဥစ္စာသည် အရာရာတိုင်းအတွက်၊ ဘုရားသခင်ကိုကျေးဇူးတင်ရန်အတွက် ဖြစ်သည်။

 ဘုရားရှင်သည် မိမိ၏သားသမီးများအား ကမ္ဘာပေါ်တွင် ဥစ္စာပစ္စည်း ကြွယ်ဝချမ်းသာရမည်ဟု ကတိမပြုခဲ့ပါ။ ထိုသို့ဖြစ်မည့်အစား၊ ဘုရားသခင်၌ သစ္စာရှိသူတို့သည် နှိပ်စက်ညှဉ်းပန်းခံရကြမည်ဟူ၍သာ မိန့်တော်မူခဲ့သည်။ လောကချမ်းသာကြွယ်ဝခြင်းထက် သာ၍ကောင်းသောအရာကို ကိုယ်တော် ပေးမည်ဟု ကတိ ထားသောစကားတော်မှာ သင်၏လိုအပ်ချက်ကို ငါဖြည့်ဆည်း ပေးမည်။ သင်သွားလေရာရာ၌ ငါသည် သင်နှင့် အတူ ရှိမည်။ အဆုံး၌ သူ၌သစ္စာတည်သောသူအား စစ်မှန်သောချမ်းသာခြင်းနှင့် ထာဝရအသက်ကို ပေးမည်။ အလွန်ကောင်းသောဆုလာဘ်ကြီးပင်ဖြစ်ပါသည်။

 ရှင်ပေါလုအသက်ဆုံးခါနီးအချိန်ဆိုခဲ့သောစကားမှာ ‘‘အကြောင်းမူကား၊ ငါ့ကိုယဇ်ပေါ်မှာ လောင်းရသော အချိန်ရှိပြီ။ စုတေရသောအချိန်ရောက်လေပြီ။ ကောင်းစွာသောတိုက်လှန်ခြင်းကိုငါပြုပြီ။ ပြေးရသောလမ်းကို အဆုံးတိုင်အောင် ပြေးပြီ။ ယုံကြည်ခြင်းတရားကိုစောင့်ရှောက်ပြီ။ ယခုမှစ၍ ဓမ္မသရဖူသည် ငါ့အဖို့ သိုထားလျက်ရှိ၏။ ထိုနေ့ရက်၌ တရားသဖြင့်စီရင်သောသူတည်းဟူသော သခင်ဘုရားသည် ထိုသရဖူကို ငါ၌ အပ်ပေးတော်မူမည်။ ထိုမျှမက၊ ပေါ်ထွန်းတော်မူခြင်းကိုတောင့်တသောသူအပေါင်းတို့၌လည်း အပ်ပေးတော် မူမည်’’ (၂တိ၊ ၄း၆-၈)။ ဘုရားရှင်၏ကရုဏာတော်အားဖြင့် ကျွန်ုပ်တို့ အားလုံးသည်လည်း ထိုသို့စကားကိုပြောနိုင်ကြပါစေ။ ထိုကဲ့သို့သေချာသော စိတ်ထားမျိုးကိုလည်း ပိုင်ဆိုင်နိုင်ပါစေ။

**ဆက်လက်လေ့လာရန်။ သောကြာနေ့ မတ်လ ၂၄ ရက်**

 လောကကမ္ဘာပေါ်၌အသက်ရှင်နေစဉ် ဘုရားရှင်၏သစ္စာရှိသောဘဏ္ဍာစိုး စီမံသူအဖြစ်လိုက်လျှောက်ရန် စကားကို အသင်းတော်မှပြင်ဆင်ပေးထားသည်။

 ကမ္ဘာလုံးဆိုင်ရာမြော်လင့်ခြင်းအသင်းတော်၏ဘဏ္ဍာစိုးအမြင်။

 အနာဂတ်အတွက် ဓမ္မဆရာနှင့် ဒေသန္တရအသင်းတော်ခေါင်းဆောင် တို့သည် အသင်းတော် ပတ်လည်ရှိ ဒေသများအတွက် အောင်မြင်သောဘဏ္ဍာစိုး လုပ်ငန်းကို စီစဉ်တီထွင်နိုင်ကြသည်။ သင်ကြား၊ ပို့ချ၊ ကူညီ အားပေးမှု များ ကို အသင်းတော်မိသားစုတို့အား သမ္မာကျမ်းစာ၏ငွေကြေးစီစဉ်ဆောင်ရွက်မှု အတိုင်း ပြုလုပ်ပေးနိုင်သည်။

 လူတို့သည် သမ္မာကျမ်းစာ၏သွန်သင်ခြင်းစည်းမျဉ်းအတိုင်း မိမိတို့၏ အသက်တာ၌ ကျင့်ဆောင် လိုက် လျှောက် ကြသည်။ ရက်ရောသောစိတ်၊ စုဆောင်း ထားခြင်း၊ အကြွေး၏ချုပ်နှောင်မှုမှလွတ်မြောက်အောင် လုပ်ဆောင်ပေးခြင်း တို့ပါဝင်သည်။

အသက်တာနေထိုင်ပုံစံသည်လည်း တည်ကြည်မှု၊ စည်းကမ်းရှိမှု၊ ရောင့်ရဲစိတ်ရှိမှုများနှင့် တည်ငြိမ်စွာ နေထိုင် သွားခဲ့ သည်။ ပိုက်ဆံသည် အပြိုင်အဆိုင်ကိုနှစ်သက်သော နတ်ဆိုးများနှင့်တူသည်။ ထာဝရဘုရားဖန်ဆင်းရှင်ကို လိုက်၍တုပြိုင်ခြင်းသဘော သူတို့၌ရှိသည်။

 ဥပုသ်နေ့မနက်ခင်းဖြစ်၍ သူတို့သည် ဘုရားကျောင်းသို့ရောက်ရှိ လာကြသည်။ ငြိမ်သက် တည် ကြည်သော အမူအရာ၊ ငွေတပ်မက်ခြင်းကင်းသော သဘော၊ ရက်ရောစိတ်နှင့် ကျေးဇူးတော် ချီးမွမ်း ကြသော အသက်တာဖြင့် ဘုရားကျောင်းသို့ရောက်လာကြသည်။

 ငွေကြေးအရှုပ်အထွေးများစွာရှိခဲ့သော်လည်း သူတို့သည် ဝတ်ပြုခြင်း သို့ရောက်ရှိလာပြီး ဘုရားနှင့် ဖက်စပ် ပါဝင်ကာ ရှေ့တော်၌အမှုတော်ကို ဆောင်ရွက်နိုင်သောနည်းလမ်းများကို ရှာဖွေမျှော်လင့်ကြသည်။

 အသင်းတော်၏သာသနာလုပ်ငန်းသည် ရန်ပုံငွေအလုံအလောက်နှင့် ပြင်ပသာသနာကိုလုပ်ဆောင်ကာ ခရစ်တော်၏ချစ်ခြင်းမေတ္တာကို ဖြန့်ဝေကြ သည်။ လိုအပ်သောနေရာတိုင်းသို့သွားရောက်ခဲ့သည်။

 ဘုရားကျောင်း၌လိုအပ်သော အသုံးအဆောင်ပစ္စည်းမှန်သမျှကို စီစဉ် ပေးသည်။ အမှုတော်အတွက် အလုံအလောက်ထောက်ပံ့ကြပြီးသေချာကျနစွာ ထိန်းသိမ်းထားရှိသည်

 ကျွန်ပ်တို့အားလုံးအတွက်မေးခွန်းသည် ဘုရားသခင်သည် ကျွန်ပ်တို့ ကိုခေါ်တော်မူ၍ ကျွန်ုပ်တို့အား ပေးထားသမျှေသာ အရာအလုံးစုံကိုအမှုတော် အတွက်အသုံးပြုရန် သတ်မှတ်ပေးပါသလား။

.

-ဝ-